recursal/SuperWikiNEXT-32B huggingface dataset:
Sebuah baj barangan pukal sedang ditunda oleh sebuah bot tunda di Sungai Thames, London.
**Baj** (bahasa Inggeris: *barge*code: en is deprecated ) atau **tongkang** atau **Ponton** ialah sebuah bot besar yang bahagian bawahnya datar yang digunakan untuk membawa barang atau muatan yang berat di sungai, terusan dan laut. Ada baj yang tidak mempunyai pendorongan sendiri dan perlu ditunda dengan bot tunda. Pada zaman dahulu, binatang penunda juga digunakan untuk menunda baj-baj di terusan sebelum digantikan oleh mesin penunda berlandasan pada awal Revolusi Perindustrian.

Hari ini, baj digunakan untuk mengangkut barangan pukal yang bernilai rendah, kerana kos pengangkutan menggunakan baj adalah sangat rendah. Baj juga digunakan untuk barangan berat dan kontena. Baj tipikal adalah berukuran 195 × 35 kaki (59.4 m × 10.6 m), dan mampu membawa muatan sehingga 1,500 tan. Objek yang sangat besar biasanya diangkut dalam beberapa bahagian sebelum disambung semula di destinasi, contohnya kren dermaga dan pelantar minyak.

Baj juga penting dalam operasi kontena di tengah laut. Pelabuhan Hong Kong merupakan satu-satunya pelabuhan di dunia yang menjalankan operasi pemunggahan dan pemuatan kontena dari kapal kontena ke baj atau sebaliknya, di tengah laut. Kaedah ini berjaya mengelakkan kos pengendalian yang tinggi di terminal kontena.

Lihat juga
----------

* Kapal
* Bot tunda

Rujukan
-------

1. ↑  Pusat Rujukan Persuratan Melayu

Pautan luar
-----------

* www.barges.org DBA The Barge Association
* 1911 *Britannica* article
**Peristiwa Terkini Dalam Gambar** (時事畫報) ialah komik manhua yang diterbitkan pada 1905. Komik ini ditulis dan digambarkan oleh para anggota Tongmenghui sehingga akhirnya diharamkam oleh dinasti Qing pada tahun 1909. Kemudian, dua tahun setelah ditapis, dinasti Qing digulingkan oleh Revolusi Xinhai pada 1911.

Sejarah
-------

Tujuan penerbitan komik ini untuk memberi penerangan kepada masyarakat umum mengenai peristiwa dan politik yang terjadi di China. Komik ini dikeluarkan tiga kali sebulan. Seniman Pan Da-wei (潘達微), Gao Jian-Fu (高劍父), Xie Ying-bo (謝英伯), He Jian-shi (何劍士) dan Zheng Nu-quan (鄭磊泉), semuanya ialah kaum revolusioner Tongmenghui.

Manhua ini mengkritik masyarakat feudal China sekaligus mengungkap berlakunya rasuah dan banyak kelemahan dalam pemerintahan Qing. Setelah diharamkan pada tahun 1909 di Chin, kerana didapati menyebarkan propaganda anti-Qing, penerbitan diteruskann di Hong Kong selama beberapa bulan pada tahun berikutnya. Pemerintah Qing kemudian berjaya memaksa pemerintah United Kingdom mengharamkan komik ini beredar di Hong Kong.

Pada tahun 1912, beberapa bulan setelah Republik Rakyat China diasaskan, komik ini kembali diterbitkan di Guangzhou. Namun, berakhir dengan kekacauan setahun kemudian.

Rujukan
-------

1. 1 2 3  Wong, Wendy Siuyi. [2002] (2001) Hong Kong Comics: A History of Manhua. Princeton Architectural Press. New York. ISBN 1-56898-269-0
2. 1 2 3  Hou, Jingwu (Jan 2012). "Social Reform Illustrated: A Critical Study of the Pictorial Magazine of Current Affairs in Guangzhou". *M.A. Thesis, National Tsing Hua University.* (dalam bahasa Cina). Dicapai pada 2015-12-02.

|  |  |
| --- | --- |
| Ikon tunas | Rencana berkaitan China ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tongli Publishing Co.** ( Bahasa Cina : 東立出版社, Hanyu Pinyin : *Dōng Lì Chūbǎnshè* ), yang juga dikenali dengan nama **Tong Li Comics**, ialah sebuah syarikat penerbitan yang mengedarkan pelbagai komik domestik dan komik import di Taiwan.

Contoh manga yang diterbitkan oleh Tongli Comics

Sejarah
-------

 Ibu pejabat Penerbitan Tong Li di "Bangunan Ekonomi dan Perdagangan Modal Negeri"(首府經貿大廈)
Syarikat Tong Li diasaskan di Tainan, Taiwan pada tahun 1977 dengan hanya sembilan pekerja.  Tong Li memasuki perniagaan penerbitan sebagai penjual buku komik cetak rompak, terutamanya komik manga dari Jepun. "Selama lima belas tahun, Tong Li merupakan pengeluar terbesar komik cetak rompak, dengan menerbitkan semula lebih daripada 1,000 judul manga secara keseluruhan dan untuk sebahagian daripada masa itu, lima puluh judul baru dalam sebulan." 

Kaedah operasi cetak rompak syarikat Tong Li adalah dengan mendapatkan komik baharu daripada pengedar Jepun, menggantikan teks Jepun dengan bahasa Cina tradisional, dan "melukis baju dalam pada watak wanita yang bertelanjang serta mengubah suai, apa jua panel yang memaparkan paparan seksual atau ganas secara eksplisit. " Ketua eksekutif Tong Li, Fang Wan-nan (范萬楠), "secara berseloroh mengelarkan dirinya sebagai 'raja komik cetak rompak". 

Walaupun mempunyai sejarah pelanggaran hak cipta, Tong Li telah memperoleh lesen penerbitan mengikut undang-undang yang pertama di Taiwan untuk menerbitkan manga Jepun berjudul *Cipher* Minako Narita daripada peerbit Hakusensha pada tahun 1989, dan diikuti dengan manga *Akira* karya pelukis Katsuhiro Otomo dari Kodansha pada tahun 1991.  Sebuah undang-undang di Taiwan pada tahun 1992 yang telah mengukuhkan penguatkuasaan hak cipta komik memaksa syarikat Tong Li untuk meninggalkan operasi cetak rompak mereka dan membangunkan kandungan asli selain memperoleh lesen melalui cara undang-undang. Syarikat tersebut pada ketika itu sudah mula menerbitkan majalah *Dragon Youth* (龍少年月刊) dan *Star★Girls* (星少女月刊) - sebuah majalah yang memaparkan manga-manga Jepun (seperti Manga JUMP) dan majalah ini masih kekal menjadi pengaruh besar manga Jepun di Taiwan.  Ia kini mengeluarkan lebih kurang 100 tajuk manga berlesen sebulan termasuk One Piece, Bleach, Naruto, Sket Dance, Hunter x Hunter, Gintama, Shijō Saikyō no Deshi Ken'ichi, Skip Beat dan banyak lagi.

Majalah Manga yang diterbitkan oleh Tong Li Publishing
------------------------------------------------------

* Dragon Youth Comic
* New Youth Express
* New Youth Express Monthly
* Formosa Youth
* Young Flower
* Star Girls
* New Youth Weekly

Lihat juga
----------

* Senarai syarikat Taiwan

Rujukan
-------

1. 1 2  "Tong Li Publishing Timeline (東立出版年鑑)", Tong Li, Retrieved 2008-10-13.
2. ↑  John A. Lent, *Pulp Demons: International Dimensions of the Postwar Anti-Comics Campaign* (1999) p. 195.
3. 1 2 3  *Pulp Demons*, p. 195.

Pautan luar
-----------

* Tapak web rasmi(dalam bahasa Bahasa Cina)
See caption.Kartun politik Britain menggambarkan tengkarah sesama Columbia (perlambangan Amerika Syarikat) yang "disamun" lima orang Perancis sambil diperhatikan John Bull (perlambangan Great Britain) dan rakan-rakan sebenuanya yang duduk tertawa dari jauh.
**Peristiwa XYZ** (bahasa Inggeris: *XYZ Affair*code: en is deprecated , Perancis: *Affaire XYZ*code: fr is deprecated ) ialah suatu insiden kekacauan diplomatik yang berlaku pada zaman kepresidenan John Adams dari 1797 hingga 1798 di mana Amerika Syarikat dan Republik Perancis bertegang berikutan peperangan meletus berikutan revolusi yang menggulingkan pemerintahan beraja Perancis sebelumnya; pihak-pihak Perancis dan Great Britain campur tangan menahan sebarang kapal milik negara berkecuali yang didapati berurusan jual beli dengan pihak musuh masing-masing; ia turut menimpa Amerika Syarikat yang berpendirian berkecuali sepertimana ditegaskan surat George Washington[1] Tindakan Perancis, lagi-lagi dengan rundingan balas yang tidak berjaya antara kedua-dua negara kemudiannya mencetuskan suatu peperangan tidak rasmi yang dilangsungkan sesama kedua-dua pihak ini di kawasan Caribbean dan Lautan Atlantik.

Kejadian ini diberi nama sempena nama-nama wakil diplomat Perancis yang terlibat dalam urusan ini menurut dokumen keluaran semasa itu: "X" ialah nama rahsia Jean-Conrad Hottinguer, "Y" nama rahsia Pierre Bellamy manakala "Z" nama rahsia Lucien Hauteval.

Rujukan
-------

1. 1 2  Ferling 1992, m/s. 337–338.

### Sumber

* Ferling, John (1992). *John Adams: A Life*. Knoxville, TN: University of Tennessee Press. ISBN 0870497308. OCLC 401163336.

Bacaan lanjut
-------------

* Berkin, Carol. *A Sovereign People: The Crises of the 1790s and the Birth of American Nationalism* (2017) pp. 151–200.
* Brown, Ralph (1975). *The Presidency of John Adams*. Lawrence, KS: University of Kansas Press. ISBN 978-0700601349. OCLC 1218581.
* Stinchcombe, William (1980). *The XYZ Affair*. Westport, CT: Greenwood Press. ISBN 978-0313222344. OCLC 6042740.
**Persekutuan komun-komun Negara Châtenois** (Perancis: *Communauté de communes du Pays de Châtenois*) ialah sebuah persekutuan komun Perancis di jabatan Vosges, Perancis timur dan dalam wilayah Lorraine.

Persekutuan komun ini dibentuk pada tahun 1994, pejabat pentadbirannya terletak di Châtenois .

Sejarah
-------

Persekutuan komun-komun Negara Châtenois dibentuk pad 23 Disember 1994. Pada tahun 2009 pula, komun-komun Maconcourt, Pleuvezain dan Soncourt menyertai persekutuan ini, meninggalkan *Communauté de communes du Pays de Colombey et du Sud Toulois*.

Komun-komun anggota
-------------------

Persekutuan ini terdiri daripada 16 komun anggota seperti berikut:

* Aouze
* Balléville
* Châtenois
* Darney-aux-Chênes
* Dolaincourt
* Dommartin-sur-Vraine
* Gironcourt-sur-Vraine
* Longchamp-sous-Châtenois
* Morelmaison
* La Neuveville-sous-Châtenois
* Ollainville
* Rainville
* Removille
* Saint-Paul
* Viocourt
* Vouxey

Rujukan
-------

1. ↑  "Actus 2009 Maconcourt". Capaian 2011-02-23.

Pautan luar
-----------

* Laman Persekutuan komun-komun Negara Châtenois
**Transferase** ialah sejenis enzim yang memangkinkan pemindahan kumpulan berfungsi dari satu molekul ("penderma") ke satu lagi ("penerima"). Enzim jenis ini terlibat dalam ratusan aliran tindak balas biokimia, dan penting dalam proses-proses kelangsungan hayat paling utama.

Transferase terlibat dalam pelbagai tindak balas dalam sel. Tiga contoh tindak balas ini ialah aktiviti pemindahan koenzim A (CoA) yang memindahkan tiol ester, dengan N-asetiltransferase, dalam aliran tindak balas metabolisasi triptofan, dan kawal atur piruvat dehidrogenase (PDH) yang menukarkan piruvat ke asetil CoA. Transferase juga digunakan dalam translasi. Dalam kes ini, rantai asid amino ialah kumpulan berfungsi yang dipindahkan oleh pemindahan peptidil. Pemindahan melibatkan penyingkiran rantai asid amino yang semakin meningkat daripada molekul tRNA dalam tapak-A ribosom, dan penambahan asid amino lanjutan pada tRNA dalam P-site.

Secara mekanikal, enzim yang menjalankan tindak balas di bawah ialah transferase:

{\displaystyle kumpulan-X+Y{\xrightarrow[{transferase}]{}}X+kumpulan-Y}

Dalam tindak balas di atas, X ialah penderma dan Y ialah penerima. Bahagian "kumpulan" ialah kumpulan berfungsi yang dipindahkan melalui aktiviti transferase. Penderma lazimnya suatu koenzim.

Rujukan
-------

1. ↑  "Transferase". *Genetics Home Reference*. National Institute of Health. Dicapai pada 4 November 2013.
2. ↑  Moore SA, Jencks WP (Sep 1982). "Model reactions for CoA transferase involving thiol transfer. Anhydride formation from thiol esters and carboxylic acids". *The Journal of Biological Chemistry*. **257** (18): 10882–92. doi:10.1016/S0021-9258(18)33907-3. PMID 6955307.
3. ↑  Wishart D. "Tryptophan Metabolism". *Small Molecule Pathway Database*. Department of Computing Science and Biological Sciences, University of Alberta. Dicapai pada 4 November 2013.
4. ↑  Herbst EA, MacPherson RE, LeBlanc PJ, Roy BD, Jeoung NH, Harris RA, Peters SJ (Jan 2014). "Pyruvate dehydrogenase kinase-4 contributes to the recirculation of gluconeogenic precursors during postexercise glycogen recovery". *American Journal of Physiology. Regulatory, Integrative and Comparative Physiology*. **306** (2): R102–7. doi:10.1152/ajpregu.00150.2013. PMC 3921314. PMID 24305065.
5. ↑  Watson, James D. *Molecular Biology of the Gene*. Upper Saddle River, NJ: Pearson, 2013. Print.
6. ↑  Boyce S, Tipton KF (2005). "Enzyme Classification and Nomenclature". *Encyclopedia of Life Sciences*. doi:10.1038/npg.els.0003893. ISBN 978-0470016176.
**Kelab Bola Sepak Persepolis** (Parsi: باشگاه فوتبال پرسپولیسcode: fa is deprecated , Sebutan bahasa Parsi: [peɾsˈpoliːs]), juga dieja **Perspolis**, adalah kelab bola sepak profesional Persian Gulf Pro League yang berpangkalan di Tehran, Iran. Persepolis F.C. ditubuhkan pada tahun 1963 dan telah berada di bahagian pertama bola sepak Iran sejak 1968. Persepolis juga mempunyai tiga pasukan di Bowling, Bola Keranjang dan Bola Tampar pada tahun-tahun pertama penubuhannya. Persepolis F.C. adalah kelab bola sepak Kelab Olahraga dan Kebudayaan Persepolis Multi sukan.

Kelab ini juga dimainkan di tanah asalnya, Stadium Azadi, sejak tahun 1973. Mereka bertanding di Tehran derby yang dianggap sebagai yang terbesar di Asia dengan pesaing Esteghlal, perlawanan yang sentiasa diikuti oleh peminat bola sepak Iran. Menurut Gabungan Bola Sepak Asia, Persepolis adalah kelab bola sepak yang paling popular di Asia. Hanya Dalian Shide dan Al-Hilal sahaja mempunyai sokongan yang besar di Asia.

Rujukan
-------

1. ↑  "Persepolis crowned Iran champions". AFC Official Website. Diarkibkan daripada yang asal pada 2009-02-08. Dicapai pada 18 May 2008.
2. ↑  "Persepolis Champions Of Iran With Injury-Time Winner". Goal.com. Dicapai pada 17 May 2008.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Persepolis F.C.*** |


|  |  |
| --- | --- |
|  | Wikiquote mempunyai koleksi petikan mengenai: ***Persepolis F.C.*** |

### Rasmi

* (Parsi) (Inggeris) Official club website Diarkibkan 2010-01-29 di Wayback Machine
* (Parsi) (Inggeris) Persepolis News
* Persepolis Results and Stats

Koordinat: 35°46′23.95″N 51°23′35.15″E﻿ / ﻿35.7733194°N 51.3930972°E﻿ / 35.7733194; 51.3930972

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Persenyawaan in vitro*** (**IVF**) merupakan proses di mana sel telur disenyawakan oleh sperma di luar rahim, *in vitro*. IVF merupakan rawatan utama bagi kemandulan apabila kaedah teknologi membantu pembiakan telah gagal. Proses ini membabitkan pengawalan hormon bagi proses ovulatori, mengambil ovum (telur) dari ovari wanita dan membiarkan sperma mensenyawakannya dalam perantaraan cecair. Telur yang telah disenyawakan (zigot) kemudian dipindahkan kepada uterus pesakit dengan matlamat menghasilkan kehamilan. Kelahiran pertama bagi "bayi tabung uji", Louise Brown, berlaku pada tahun 1978. Sebelum itu, terdapat kehamilan biokimia peralihan yang dilaporkan oleh penyelidik Australian Foxton School pada tahun 1973 dan kelahiran ektopik yang dilaporkan oleh Steptoe dan Edwards pada tahun 1976.

Istilah *in vitro*, berasal dari bahasa akar Latin bererti *dalam kaca*, digunakan, kerana ujikaji biologi awal membabitkan pertumbuhan tisu di luar organisma hidup dari mana ia di ambil, dilakukan dalam bekas kaca seperti *bikar, tabung uji, atau piring petri.* Hari kini, istilah *in vitro* digunakan bagi merujuk kepada sebarang prosedur biologi yang dilakukan di luar organisma yang ia biasanya terjadi, semasa tisu kekal dalam organisma hidup di mana ia biasanya dijumpai. Istilah kolokial bagi bayi yang terhasil dari IVF, ***bayi tabung uji***, merujuk kepada bekas plastik ataupun kaca berbentuk tabung, digelar *tabung uji,* yang biasa digunakan dalam makmal kimia dan makmal biologi. Bagaimanapun, persenyawaan *in vitro* biasanya dilakukan dalam bekal lebih tohor yang digelar piring petri. (Piring petri juga mungkin diperbuat daripada rsein plastik.) Bagaimanapun, kaedah IVF bagi "Autologous Endometrial Coculture" sebenarnya dilakukan pada bahan organik, tetapi belum digelar *in vitro*. Ianya digunakan apabila ibubapa menghadapai masalah kesuburan atau apabila mereka inginkan anak kembar.

Rujukan
-------

Bacaan lanjut
-------------

* Hope T, Lockwood G, Lockwood M (1995). "An Ethical Debate: Should older women be offered in vitro fertilization? The interests of the potential child". *BMI*. **310** (6992): 1455–6. PMC 2549820. PMID 7613283. Unknown parameter `|month=` ignored (bantuan)CS1 maint: multiple names: authors list (link)
* Seng SW, Yeong CT, Loh SF, Sadhana N, Loh SK (2005). "In-vitro fertilisation in women aged 40 years and above" (PDF). *Singapore Med J*. **46** (3): 132–6. PMID 15735878. Unknown parameter `|month=` ignored (bantuan)CS1 maint: multiple names: authors list (link)

Pautan luar
-----------

* UK IVF clinics and statistics Diarkibkan 2009-08-07 di Wayback Machine (HFEA)
* US information, statistics, and lists on assisted reproductive technology (CDC)
* Test Tube Babies on PBS
* BBC profile of Louise Brown (July, 2003)
* IVF Treatment Pregnancy Rates Improve with Laser Acupuncture
**Richard Ng** (lahir 20 Jun 1966) ialah seorang uskup Roman Katolik di Malaysia. Beliau kini merupakan uskup bagi Keuskupan Miri sejak 2014.

Latar belakang
--------------

Ng dibesarkan di Kuching dalam keluarga Katolik yang sederhana. Beliau mendapat pendidikan awal di Sekolah Rendah Inggeris Katolik dan pendidikan menengah di Sekolah Menengah Kebangsaan St. Joseph, Kuching. Setelah menamatkan pendidikannya di Tingkatan 6, Ng bekerja sebagai penyelia selama setahun, dan enam bulan di makmal sekolah tersebut. Pada tahun 1987, beliau memasuki Kolej St. Peter di Kuching untuk belajar menjadi seorang paderi. Pada tahun 1995, Ng ditahbiskan menjadi seorang paderi. Sepanjang tahun pertamanya sebagai paderi, beliau pergi ke Rom, Itali untuk mempelajari *Sacred Scriptures* di *Pontifical Bibilical Institute* pada September 1999. Pada 2003, beliau mendapat *Licentiate of Sacred Scriptures*.

Apabila Ng kembali ke Kuching, beliau ditugaskan untuk mengajar *Sacred Scriptures* di Kolej St. Peter. Beliau juga bertugas sebagai *formator* sepenuh masa untuk para seminarian. Beliau dilantik sebagai rektor kolej berkenaan pada tahun 2008.

Pada tahun 2013, Paus Fransiskus menerima pengunduran uskup pertama Miri, Uskup Anthony Lee Kok Hin kerana telah mencapai usia persaraan. Dengan itu, Ng diumumkan sebagai penggantinya. Beliau menerima pentahbisan episkopal pada 25 Januari 2014 daripada Uskup Lee. Bersama beliau ialah Uskup Agung (sekarang Uskup Agung Emeritus) John Ha Tiong Hock (Kuching) dan Uskup Joseph Hii Teck Kwong (Sibu). Pada masa yang sama, Ng membuat pemilikan kanonikal di dalam Keuskupan Miri .

Rujukan
-------

1. ↑  "New chapter for Miri Diocese". The Borneo Post. January 24, 2014.
2. ↑  "Resignation of the Bishop of Miri, appointment of successor". Today's Catholic. November 1, 2013.
3. ↑  "Richard Ng appointed bishop of Miri diocese". The Borneo Post. November 2, 2013.
4. ↑  "Richard Ng ordained Bishop of Miri". Today's Catholic. February 18, 2014.

Pautan tambahan
---------------

* Catholic-Hierarchy.org [*self-published*]


|  |  |
| --- | --- |
| **Portal**Akses topik berkaitan | * ***Portal Biography***
* ***Portal Catholicism***
* ***Portal Malaysia***
 |
**Rotan tekok gunung** (nama saintifik "Calamus perakensis Becc. var. crassus") merupakan sejenis pokok dalam kategori pokok Rotan. Ia juga dikenali dengan nama Rotan duduk.

**Rotan** ialah nama untuk sebilangan pokok palma panjat Asia tropika daripada famili Arecaceae dan terdiri daripada genus-genus Calamus, Daemonorops, dan Korthalsia. 

Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.

Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering beberapa ratus kaki).

Rujukan
-------

Pautan luar
-----------

* 10. NON-WOOD FOREST PRODUCE - STATUS AND TRENDS
* ROTAN POKOK HUTAN YANG BERNILAI TINGGI
* Transfer of Technology Models (TOTEMs)
* CANE PROPERTIES OF CULTIVATED ROTAN MANAU UNDER SECOND GROWTH FORESTS: RELATIONS BETWEEN MATURITY AND STRENGTH.

Rujukan
-------
Jangan dikelirukan dengan wafer.

**Wafel** (Jawi: ‏وافل‎code: ms is deprecated ‎; disebut [wa.fĕl] atau [wo.fĕl]) ialah sejenis hidangan yang diperbuat daripada bater atau doh yang dipukul dan dimasak di antara dua acuan lempeng yang dipetakan untuk memberi kesan, bentuk dan permukaan yang tersendiri. Terdapat banyak variasi wafel yang dihasilkan bergsntung kepada acuan yang digunakan. Wafel dimakan di seluruh dunia, terutamanya di negara asalnya Belgium di mana terdapat lebih daripada sedozen jenis wafel yang dihasilkan dari rantau ke rantau. Wafel boleh dibuat sama ada secara segar mahupun dipanaskan selepas dimasak secara komersial sebelum dibekukan.

Hiasan
------

Waffle with ice cream
Wafel boleh dimakan dengan begitu sahaja (terutama jenis nipis) atau dimakan dengan pelbagai bahan hiasan, seperti:

* Mentega
* Cip coklat
* Epal mentega
* dulce de leche
* buah-buahan:
	+ pisang
	+ bluberi
	+ boysenberi
	+ raspberi
	+ beri hitam
	+ strawberi, dan lain-lain.
* madu
* jem
* sapuan coklat
* Mentega kacang
* sirap:
	+ sirap mapel
	+ sirap coklat
	+ karamel
	+ sirap berperisa
* krim putar
* gula aising

Rujukan
-------

1. ↑  "Les Gaufres Belges". *Gaufresbelges.com*. Dicapai pada 7 April 2013.

Lihat juga
----------

* Lempeng

Pautan luar
-----------

* Takrifan kamus *wafel* di Wikikamus
* Kategori berkenaan Wafel di Wikimedia Commons
* Resipi Wafel dalam buku Masakan wikibook
**Wadih Sa'adeh** (Bahasa Arab: وديع سعادة) (lahir 1948) adalah seorang penyair Lubnan-Australia dan wartawan.

**Wadih Saadeh** lahir di Lubnan pada tahun 1948. Dia telah bekerja sebagai wartawan di Beirut, London, Paris dan Nicosia, sebelum penghijrahan ke Australia pada tahun 1988. Dia kemudian mulai bekerja sebagai redaktur di Lubnan Annahar sebuah surat khabar di Sydney. 
Dia telah menerbitkan buku-buku puisi 12 dalam Bahasa Arab, beberapa yang diterjemahkan ke dalam Bahasa Inggeris, Jerman, Perancis, Sepanyol dan bahasa lainnya. 
Dia telah menyertai pelbagai festival puisi, di Australia dan antarabangsa (Kholn, Berlin, Lodève).
Sa'adeh Wadih dianggap oleh para kritikus untuk memiliki suara khas dalam puisi Arab moden.

* Wadih Sa'adeh's Puisi Situs dengan pembacaan puisi
* 
* Puisi diterjemahkan ke dalam Bahasa Perancis Diarkibkan 2008-12-27 di Wayback Machine
* Puisi diterjemahkan ke dalam Bahasa Sepanyol
* Wadih Sa'adeh's Puisi Site
* Instrumental terinspirasi oleh sebuah puisi Sa'adeh Wadih
**Rotan tohiti** (nama saintifik "Calamus inops Becc. ex Heyne") merupakan sejenis pokok dalam kategori pokok Rotan. 

**Rotan** ialah nama untuk sebilangan pokok palma memanjat Asia tropika daripada famili Arecaceae dan terdiri daripada genus-genus Calamus, Daemonorops, dan Korthalsia. 

Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.

Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering mencecah beberapa ratus kaki).

Rujukan
-------

Pautan luar
-----------

* 10. NON-WOOD FOREST PRODUCE - STATUS AND TRENDS
* ROTAN POKOK HUTAN YANG BERNILAI TINGGI
* Transfer of Technology Models (TOTEMs)
* CANE PROPERTIES OF CULTIVATED ROTAN MANAU UNDER SECOND GROWTH FORESTS: RELATIONS BETWEEN MATURITY AND STRENGTH.

Rujukan
-------
**Rejimen Loyal (North Lancashire)** bahasa Inggeris: ***The Loyal Regiment (North Lancashire)***code: en is deprecated  (sebelum 1921 dikenali sebagai 'The Loyal North Lancashire Regiment') ialah rejimen infantri Tentera Darat British dari tahun 1881 sehingga 1970. Hari ini, warisan rejimen diteruskan oleh Rejimen Duke of Lancaster.

Sejarah ringkas
---------------

Rejimen ditubuhkan dengan penggabungan *47th (Lancashire) Regiment of Foot*, *81st (Loyal Lincoln Volunteers) Regiment of Foot*, *3rd Duke of Lancaster's Own Royal Lancashire Militia* dan *11th and 14th Lancashire Rifle Volunteer Corps*. Pada tahun 1873, rejimen-rejimen tersebut diberi nama *Loyal North Lancashire Regiment*.

Semasa tercetusnya Perang Dunia Kedua, Batalion Pertama (1 Loyals) Rejimen Loyal menjadi sebahagian daripada unit Briged Infantri Kedua British, yang bernaung di bawah Divisyen Infantri Pertama British. Batalion 1 Loyals berkhidmat di bawah 2 Briged sepanjang tempoh peperangan termasuk pertempuran di Perancis, dan kempen-kempen di Tunisia, dan Itali.

Pada tahun 1939, batalion kedua rejimen ini, 2 Loyals, berada di Singapura sebagai sebahagian daripada Briged Infantri Pertama Malaya *Singapore Fortress* bersama-sama Rejimen Askar Melayu. Batalion ini bertempur sepanjang panaklukan Jepun terhadap Tanah Melayu dan Pertempuran Singapura sehinggalah 15 Februari 1942 apabila Singapura menyerah kalah. 

Batalion Pertama Rejimen Loyal (1 Loyals) berkhidmat semasa Darurat di Tanah Melayu dari tahun 1957 sehingga 1959.

Nota
----

1. ↑  Qlrmuseum.co.uk
2. ↑  "Infantry Units". Diarkibkan daripada yang asal pada 2009-07-19. Dicapai pada 2012-08-21. British and Commonwealth Units that served in the Malayan Emergency retrieved on 2009-07-31

Rujukan
-------

* Mills, T.F. "The Loyal North Lancashire Regiment". *regiments.org*. Diarkibkan daripada yang asal pada 2007-02-23. Dicapai pada April 15, 2007. Includes chronological index of titles.
* Ministry of Defence "The Regimental History of the Duke of Lancaster's Regiment" Check `|url=` value (bantuan).
* 1914-1918.net, The Loyal North Lancashire Regiment at The Long, Long Trail.
**World Flora Online (WFO)** dilancurkan pada Oktober 2012 sebagai projek lanjutan The Plant List, dengan tujuan untuk menerbitkan statistik flora dalam talian bagi semua jenis tumbuhan yang diketahui sekarang ini. Ini adalah projek daripada Konvensyen PBB tentang Kepelbagaian Biologi, dengan tujuan untuk menghentikan kehilangan spesies tumbuhan menjelang 2020. Ini dikembangkan oleh kelompok kolaboratif lembaga di seluruh dunia sebagai tanggapan atas suatu matlamat diperbaharui, Strategi Pemeliharaan Tanaman Global (GSPC) 2011-2020: untuk menghasilkan "flora dalam talian dari semua tanaman yang dikenal". Flora yang dapat diakses daripada semua spesies tumbuhan diketahui dianggap sebagai syarat asas dalam pemeliharaan tumbuhan. Ini memberikan dasar bagi penilaian pencapaian dan pemantauan target lain dari strategi. Target GSPC sebelumnya tercapai pada tahun 2010 dengan The Plant List.

Rujukan
-------

1. ↑  WFO 2019.
2. ↑  TPL 2013. sfn error: no target: CITEREFTPL2013 (help)
3. ↑  Miller & Ulate 2017.

### Bibliografi

* Miller, Chuck; Ulate, William (23 August 2017). "World Flora Online Project: An online flora of all known plants". *Proceedings of TDWG*. **1**: e20529. doi:10.3897/tdwgproceedings.1.20529.
* "World Flora Online: An international initiative of the Global Partnership for Plant Conservation". The World Flora Online Consortium. Dicapai pada 6 November 2019.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***World Flora Online*** |

* Templat:Website
* Flora Online World Flora Online di Facebook
* World Flora Online di Twitter
Rita Lee (2010)
**Rita Lee Jones**, yang lebih dikenali sebagai **Rita Lee** (lahir 31 Disember 1947) adalah seorang penyanyi, pemain muzik, dan penggubah muzik rock berkebangsaan Brazil. Lee dilahirkan di kota Sao Paulo, Brazil, sebagai anak bongsu kepada Charles Fenley Jones, seorang Amerika Syarikat sementara ibunya, Romilda Padula Jones, berasal dari Itali. Ia juga menyanyikan muzik romantik. 

Pada 1963 ia bersama empat orang temannya membentuk sebuah pancaragam yang dinamainya *Teenage Singers*. Mereka tampil dalam berbagai pertunjukan dan pesta di sekolah. Pada tahun berikutnya ia ikut serta dalam *Tulio Trio* dan kemudian dalam *Six Sided Rockers*, sebuah pancaragam yang kemudian dinamai *O' Seis* dan kebelakangan ini, *O Konjunto*.

Pada 1966, Lee, bersama-sama dengan Arnaldo Baptista dan Sergio Dias, membentuk pancaragam Os Mutantes. Pancaragam ini tampil buat pertama kali pada 1967 dalam Pesta Muzik Pop Brazil III dari Rekod TV. Setelah berbagai-bagai pengalaman dengan Os MUtantes, ia mulai mencuba menyanyi solo dengan *Build Up* pada 1970. Ia menerbitkan rakamannya yang kedua pada 1972. 

Setelah pancaragam itu dibubarkan pada 1972, ia membentuk pancaragamnya sendiri, Tutti-Frutti. Lee kemudian menerbitkan banyak album sebagai penyanyi tunggal.

Lee bernikah dengan rakan *Mutantes*nya, Arnaldo Baptista dari 1971 hingga 1977. Pada 1996, ia bernikah dengan Roberto de Carvalho, yang diperkenalkan kepadanya oleh Ney Matogrosso. Bersama de Carvalho, ia mempunyai tiga orang anak lelaki, dua di antaranya anak kandungnya sendiri: Beto, Joao dan Antonio.

Lee belajar di sebuah sekolah Perancis, dan fasih berbahasa Inggeris, Portugis, Perancis, dan Itali. 

Selain kerjaya muziknya, ia mempunyai sebuah rancangan lucu (*Radioamador*) di radio pada 1986, yang ke udara selama 9 bulan, menulis tiga buah buku kanak-kanak pada 1986, dan tampil pada sejumlah filem Brazil serta acara TV. Dari 2002 hingga 2004, ia menjadi salah seorang juruacara rancangan temu bual di TV Brazil, *Saia Justa*. Pada 2005 ia memulakan rancangan temu bualnya sendiri, *Madame Lee*, bersama dengan suaminya.

Diskografi
----------

* *Build Up* (1970)
* *Hoje É Primero Dia Do Resto De Sua Vida* (1972)
* *Atrás Do Porto Tem Uma Cidade* (1974)
* *Fruto Proibido* (1975)
* *Entradas E Bandeiras* (1976)
* *Refestanca* (1977) (dengan Gilberto Gil)
* *Babilônia* (1978)
* *Rita Lee* (1979)
* *Rita Lee* (1980)
* *Saúde* (1981)
* *Rita Lee E Roberto de Carvalho* (1982)
* *Bombom* (1983)
* *Rita E Roberto* (1985)
* *Flerte Fatal* (1987)
* *Zona Zen* (1988)
* *Rita Lee E Roberto de Carvalho* (1990)
* *Bossa 'n' Roll* (1991)
* *Rita Lee* (1993)
* *A Marca Da Zorra* (1995)
* *Santa Rita De Sampa* (1997)
* *Acústico MTV* (1998)
* *3001* (2000)
* *Aqui, Ali, Em Qualquer Lugar* (2001) - *Bossa 'n' Beatles* (bahasa Inggeris)
* *Balacobaco*  (2003)
* *MTV Ao Vivo* (2004)

Perkara remeh-temeh
-------------------

* Kuliah di perguruan tinggi bersama Regina Duarte
* Seorang penindak cergas hak-hak binatang dan seorang vegetarian.
* Dikenali sebagai *Nenek muzik Rock* di Brazil
* Disebutkan dalam lagu *Sampa* oleh Caetano Veloso.
**Ritus** dalam bahasa Latin boleh difahamkan sebagai upacara (*ceremony*, *rite*) secara amnya. Namun, istilah ini lebih khusus diterapkan dalam anutan agama Kristian kepada suatu liturgi tertentu. Misalnya, dalam keyakinan Katolik, sakramen pengurapan orang sakit lazim dilaksanakan apabila seseorang dipercayai menjelang kematiannya - ini disebut sebagai "ritus terakhir" (*last rites*).

Dalam tata guna Kristian, upacara dapat pula bererti keseluruhan dari suatu tradisi liturgi yang biasanya berpusat pada suatu lokasi tertentu. Misalnya Ritus Latin atau Ritus Rom, Ritus Byzantium dan Ritus Suryani. Upacara-upacara seperti ini merangkumi berbagai upacara kecil. Misalnya, Upacara Byzantium memiliki variasi Yunani, Rusia, dan variasi-variasi yang mempunyai kaitan asas dengan beberapa etnik yang lain.

Lihat juga
----------

* Upacara

Jenis ritus gereja
* Ritus Antiokhia
* Ritus Latin
* Ritus Timur

Rujukan
-------

1. ↑  ""ritus" - Istilah MABBIM". Pusat Rujukan Persuratan Melayu. Dicapai pada 31 Mei 2020.
2. ↑  "ritus". Online Latin Dictionary. Dicapai pada 31 Mei 2020.
3. ↑  Contoh penggunaan:

 \* "Gereja Katolik Malaysia tangguh Misa Umum Minggu Suci, Paskah". *Herald Malaysia*. 28 Mac 2020. Dicapai pada 3 Jun 2020. Pedoman itu juga menyatakan ritus-ritus liturgi seperti ritus IKD...
**Wounded Knee Creek** ("Anak Sungai Lutut Berdarah") atau nama bahasa Lakotanya **Čhaŋkpé Ópi Wakpála** [tʃə̃kpɛ opi wakpala, cĕng.pé o.pi wak.pa.la] ialah cawang sungai White yang berpisah dari Sungai Missouri terletak di Kaunti Oglala Lakota, Dakota Selatan, Amerika Syarikat. Ia berukuran kira-kira 160 kilometer atau 100 batu. Nama anak sungai ini diberi sempena suatu kejadian di mana seorang peribumi cedera di lututnya dalam suatu pergaduhan.

Ia berhampiran tempat di mana berlakunya suatu pembunuhan beramai-ramai terhadap sekumpulan orang Sioux 300 orang termasuk wanita dan anak-anak dilakukan pasukan Tentera Darat Amerika Syarikat pimpinan Colonel James W. Forsyth pada tahun 1890.

Rujukan
-------

1. ↑  U.S. Geological Survey. National Hydrography Dataset high-resolution flowline data. The National Map, accessed March 30, 2011
2. ↑  Federal Writers' Project (1940). *South Dakota place-names, v.1-3*. University of South Dakota. m/s. 69.
3. ↑  "Plains Humanities: Wounded Knee Massacre". Dicapai pada 9 Disember 2014.
4. ↑  "Eye Witness to History: Wounded Knee Massacre". Dicapai pada 9 Disember 2014.
**Tragedi Bhopal 1984** ialah sebuah bencana yang berlaku pada 2-3 Disember 1984 akibat kebocoran 42 tan metrik gas metil isosianat (MIC) dari kilang racun serangga Union Carbide di bandar Bhopal, Madhya Pradesh, India. Akibatnya sekitar 500,000 orang terdedah kepada pencemaran udara. 2,259 terbunuh serta-merta dan binatang bergelimpangan. Kerajaan Madhya Pradesh mengesahkan sejumlah 3,787 mati berhubungan kebocoran gas itu. Insiden ini dikatakan sebagai bencana industri terburuk dalam sejarah.

Hari kejadian
-------------

Kebocoran gas terjadi pada waktu malam bermula dari 2-3 Disember 1984. Air telah memasuki tangki 610, yang mengandungi 42 tan metil isosianat. Suhu tangki meningkat kepada 200 °C. Akibatnya, gas bocor dari tangki dan menyelubungi seluruh bandar Bhopal. Penduduk terasa terbakar di paru-paru dan meninggal dunia serta-merta.

Kilang Union Carbide
--------------------

Kilang Union Carbide dari Amerika Syarikat itu ditubuhkan pada 1969 kini, dimiliki oleh Dow Chemical Company. Ketika itu CEOnya ialah Warren Anderson - terlepas dari didakwa. Kilang ini dimiliki oleh pelabur India (51%) dan UCIL 49%. 

Pada 6 Jun 2010, seramai 7 pekerja termasuk pengerusi UCIL dihukum penjara 2 tahun. 8 yang yang lain turut didakwa tetapi mereka telah meninggal dunia. Mereka sedang membuat rayuan kerana telah berumur lebih 70 tahun.

Bantahan
--------

Pada 7 Jun 2010, Audrey Gaughran dari Amnesty International menyatakan hukuman 2 tahun kepada 8 orang tidak memadai berbanding jumlah kematian yang dialami penduduk Bhopal. Warren Anderson CEO Union Carbide dari Amerika Syarikat hendaklah dibawa untuk diadili.

Perbicaraan 25 tahun itu terlalu lama (1984-2010) dan beberapa orang yang bertanggungjawab telahpun meninggal dunia. Seramai 3000 orang mati serta merta dan 15,000 mati kemudiannya secara beransur-ansur. Mereka menjangkakan kematian sebenar ialah 25,000 orang.

Rashida Bee selaku presiden Kesatuan Sekerja Wanita Gas Bhopal mahu individu dan syarikat mestilah bertanggungjawab dan dihukum.

Mereka yang dihukum 2 tahun penjara ialah Keshub Mahindra pengerusi Union Carbide (UCIL); VP Gokhale, pengarah urusan; Kishore Kamdar, timbalan presiden; J Mukund, pengurus pekerja; SP Chowdhury, pengurus pengeluaran; KV Shetty, penyelia; SI Qureshi, pembantu pengeluaran. Semuanya rakyat India.

Kerajaan negeri Madhya Pradesh telah menutup kilang itu pada 1998 tetapi penduduk masih menghidu bau gas beracun. Pada 1989, syarikat UCIL telah membayar pampasan sebanyak $470m (£282m) kepada kerajaan India. Syarikat Dow Chemicals telah membeli UCIL pada 1999. Mereka terdedah kepada kanser, kencing manis dan penyakit kronik yang lain.

Rujukan
-------

1. ↑  Madhya Pradesh Government : Bhopal Gas Tragedy Relief and Rehabilitation Department, Bhopal
2. ↑  Bhopal gas leak convictions not enough, say campaigners
3. ↑  Bhopal campaigners condemn 'insulting' sentences over disaster
Datuk **Yahya Lampong** ialah Naib Presiden Perkasa. Pendaftaran Perkasa diluluskan pada 22 September 2008.Perkasa mempertahankan hak-hak Melayu dan Bumiputera dalam Artikel 152 dan 153 Perlembagaan Persekutuan.

Pada 2001, beliau menjadi Ketua Bahagian UMNO Tanjung Aru. Pada 15 April 2011, mesyuarat perwakilan UMNO Tanjung Aru kecoh apabila 60 ahli UMNO dari 23 cawangan ditegah masuk ke dewan persidangan. Kesemua 60 cawangan itu mencalonkan Abdul Razak Dulait sebagai ketua bahagian Tanjung Aru.Yahya Lampong adalah salah seorang anggota cawangan Kampung Sembulan Baru yang menerima notis persidangan yang tidak sah hadir mesyuarat perwakilan bahagian. Fasal 14 (4.5) Perlembangan UMNO menyatakan bahawa cawangan-cawangan yang dicadangkan digantung atau dibubarkan boleh menghantar wakil jika cawangan itu dapat mengadakan persidangan dengan sempurna.

Dilucut dari UMNO
-----------------

Pada 23 Ogos 2001, Lembaga disiplin UMNO melucutkan kawatan Ketua UMNO bahagian Tanjung Aru, Datuk Yahaya Lampong ;Ketua UMNO bahagian Gopeng, Mustafa Kamal Mohd. Nawi; dua ketua bahagian Muar, Datuk Abdullah Omar dan Abdul Malek Munip; ketua bahagian Baling, Datuk Zainol Md. Isa .Turut menerima nasib sama ialah Ketua UMNO Bahagian Pasir Puteh, Kamaruddin Md. Nor dan Ketua Bahagian Bukit Bintang, Datuk Abdul Azim Mohd. Zabidi.

Pengerusi CIS
-------------

Datuk Yahya Lampong adalah pengerusi kilang simen CIS yang dibina dengan kos RM45.5 juta. Kilang ini beroperasi sejak April 2009 di Teluk Sepanggar. Terminal baru dapat membekalkan simen untuk daerah Sandakan, Tawau, Lahad Datu,Kunak, Semporna, Kinabatangan dan Beluran.

Rujukan
-------

1. ↑  Mesyuarat Tanjung Aru kecoh
2. ↑  Ketua UMNO Pasir Puteh dilucut jawatan
3. ↑  Terminal CIS amat dinanti-nantikan
**Rimba Ekor Pendek** adalah salah satu daripada haiwan yang boleh didapati di Malaysia. Nama sainsnya ialah *Malacocincla malaccensis*.

Ciri-ciri
---------

Burung Rimba Ekor Pendek ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Rimba Ekor Pendekialah haiwan berdarah panas, mempunyai sayap dan badan yang dilitupi bulu pelepah. Paruh Rimba Ekor Pendek tidak bergigi.

Makanan
-------

Pembiakan
---------

Rimba Ekor Pendek membiak dengan bertelur. Telur Rimba Ekor Pendek bercangkerang keras.

Taburan
-------

Burung Rimba Ekor Pendek terdapat di kawasan berpaya dari selatan Tenasserim, Myanmar, semenanjung Thailand, Sabah, Sarawak dan Semenanjung Malaysia, Singapore, Kalimantan (termasuk kepulauan Natunas dan Anamba) dan Sumatera (termasuk pulau persisiran), Indonesia dan Brunei.

Habitat
-------

Burung Rimba Ekor Pendek biasa terdapat di hutan malar hijau tanah rendah, termasuk hutan paya, sehingga 1,000 m (Smythies 1981, Mann 1987, Lekagul and Round 1991, MacKinnon and Phillipps 1993, Robson 2000). Kemusnahan hutan di tanah rendah Sundaic di Indonesia amat meluas sehinggakan kesemua kawasan utama terancam hapus menjelang 2010, dan keadaan yang sama berlaku di Thailand dan Malaysia. bagaimanapun ia mampu hidup di kawasan hutan lereng bukit dan tumbuhan kedua (King et al. 1975, Robson 2000) membayangkan bahawa ia tidak segera terancam.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Rimba Ekor Pendek*** |

* Gambar Burung Pelanduk Ekor Pendek
* Malacocincla malaccensis

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Pelantar minyak P-51 di Brazil
Pelantar minyak Jerman.
Pelantar minyak merupakan satu rangka binaan dibuat daripada besi yang dibina di tengah-tengah laut bagi menggerudi lapisan batu di dasar laut. Pelantar minyak dibina bagi mengeluarkan minyak mentah seperti petroleum dan gas asli di tengah laut. Di Malaysia, syarikat Petronas merupakan syarikat yang mengendalikan kerja-kerja mencari dan menggali minyak di perairan Malaysia. Petronas juga bekerjasama dengan syarikat multinasional luar negara seperti Shell dan Exxon Mobil bagi menjalankan aktiviti penggerudian ini. Setakat ini , belasan pelantar minyak telah dibina di Laut China Selatan.

Secara asasnya, pelantar minyak ini mempunyai bangunan mini untuk penginapan para pekerja, tempat pendaratan helikopter dan tempat pemprosesan minyak mentah.

Jenis Pelantar
--------------

Terdapat beberapa jenis pelantar minyak yang ada di laut di seluruh dunia. Antaranya ialah:-

  

**Pelantar Tetap** - Pelantar ini dibina dengan kaki sokongannya terletak dan dipasang pada dasar laut untuk menyokong *dek* dan peralatan penggerudian yang lain. Secara amnya, pelantar jenis ini dipasang pada kawasan laut yang mempunyai kedalaman sehingga 520m. Pelantar ini mempunyai mini bangunan di mana binaannya termasuk dinding konkrit, paip besi untuk penginapan kakitangan dalam jumlah yang besar.

  

**Pelantar Kecil** - Pelantar ini dibina pada laut yang mempunyai kedalaman di antara 450m - 900m. Pelantar ini bersaiz kecil dengan bertujuan supaya mampu bertahan terhadap sebarang angin kencang lantaran tinggi kaki sokongannya semakin meningkat. Ia digunakan untuk kerja penggerudian dan penghasilan minyak mentah.

  

**Pelantar Separa Terapung** - Pelantar ini tidak dibina dengan menggunakan kaki sokongan sebaliknya pelantar ini dipasang dengan pelampung yang mampu membuatkan ia terapung di permukaan laut. Memandangkan ia terapung, pelantar ini boleh dipindah dan digerak ke mana-mana destinasi yang dikehendaki dan ia juga dilengkapi dengan sauh. Pelantar jenis ini sesuai untuk laut yang mempunyai kedalaman 180m - 1,800m.

  

**Pelantar Mudah Angkat** - Pelantar jenis ini mempunyai kaki sokongan yang boleh diturun dan dinaikkan dengan menggunakan sistem hidraulik. Seperti Pelantar Separa Terapung, pelantar jenis ini mempunyai sauh dan boleh bergerak ke arah destinasi yang dikehendaki. Kebiasaannya pelantar jenis ini terlibat dalam kerja-kerja penggerudian.

  

**Pelantar Sokongan Mantap** - Pelantar jenis ini dibina untuk beroperasi di laut pada kedalaman 2,000m. Pelantar ini biasanya dilengkapi dengan sistem janakuasa, penerokaan laut dalam yang mana ia bertindak sebagai sokongan kepada pelantar utama.

Lihat juga
----------

* Pelantar gas
* Terminal gas daratan
* Terminal minyak mentah

Rujukan
-------

Pautan
------

* Laman web rasmi PETRONAS

|  |  |
| --- | --- |
| Ikon tunas | Rencana berkaitan carigali dan pengeluaran petroleum ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Tuan Guru Haji **Yahya bin Asy'ari** ialah seorang tokoh agama di Malaysia kelahiran Campa. Beliau merupakan pengajar di Kolej Islam Darul Ulum (KIDU), Kedah.

Biografi ringkas
----------------

Haji Yahya dilahirkan pada 21 Januari 1956 dan berasal dari Campa (Kemboja). Selepas berhijrah ke Kedah, beliau menetap di Kampung Lubuk Reba, Pendang, Kedah. Pendidikan awalnya diperolehi di Pondok Bermin dan Pondok Bendang Ramah di Patani. Kemudian, beliau melanjutkan pelajaran ke Mekah dengan memasuki Madrasah Darul Ulum, Madrasah Saulatiyah dan Universiti Ummul Qura selama 28 tahun.

Ketika hayatnya beliau berkhidmat sebagai tenaga pengajar di Kolej Islam Darul Ulum, Pokok Sena, Kedah.

Beliau turut menulis beberapa kitab antaranya, Ta'liq Matan ar-Jurmiyah, Ta'liq Aqidatul Athfal, Ta'liq Matan Bina', Ta'liq al-Mufid Matan Jauharah Tauhid, dan al-Aurad al-Ma'surah.

Kematian
--------

Haji Yahya meninggal dunia pada 26 Disember 2021 ketika berusia 65 tahun selepas terlibat dalam kemalangan jalan raya di Padang Pusing, Pendang. Beliau terperangkap dalam kereta dipandunya dan terbakar bersama-sama kereta tersebut. Kemalangan tersebut melibatkan lima buah kenderaan membabitkan 12 mangsa dengan satu kematian, dua cedera ringan manakala sembilan mangsa tidak mengalami kecederaan.

Rujukan
-------

1. ↑  Anak Muda Sayang Ulamak (26 Disember 2021). "Manaqib ringkas". *Facebook*. Dicapai pada 27 Disember 2021.
2. 1 2  Adie Sufian Zulkefli (Disember 26, 2021). "Guru agama baru selesai mengajar rentung kereta terbakar". *Astro Awani*. Dicapai pada Disember 27, 2021.
3. ↑  Zuliaty Zulkiffli (Disember 26, 2021). "Terkejut ketahui bapa meninggal dunia, rentung dalam kereta". *HMetro*. Dicapai pada Disember 27, 2021.
**Yahudi Ashkenaz**, atau **Orang Yahudi Ashkenazi** adalah bentuk plural daripada "Ashkenaz" dari bahasa Ibrani (אשׁכנזי) yang bermaksud "Jerman".
Ia bermaksud (Orang Yahudi Jerman), adalah satu etnik Yahudi yang sudah ada sejak pada zaman Kerajaan Roman. Bahasa tradisi Yahudi Ashkenaz berbentuk banyak dialek-dialek daripada bahasa Yiddish.

Komuniti-komuniti Yahudi Ashkenaz terada terutamanya di Eropah Timur dan Eropah Tengah, ia merupakan rantau utama bagi mereka. Mereka banyak didapati di Israel dan Amerika Syarikat sekarang.

Orang Yahudi Ashkenazi terpengaruhi dengan adat serta budaya kehidupan orang Eropah dan juga mereka dikenali dengan sumbangan mereka dari ilmu falsafah, sastera, musik dan sains membuat mereka memiliki skor IQ tertinggi di dunia. Antara tokoh-tokoh Yahudi Ashkenaz yang dikenali adalah Albert Einstein, ahli sain terkenal dan juga Sholem Aleichem; yang merupakan seorang pengarang buku dan drama berbahasa Yiddish, Golda Meir; beliau adalah bekas perdana menteri Israel yang ke-empat. 

Kesan pembunuhan Holokus yang telah dilakukan oleh tentera Nazi terbunuh lebih kurang 6 juta Yahudi Ashkenazi pada masa Perang Dunia Kedua membinasai Ashkenazi serta budaya Yiddish mereka dan telah memberi kesan pada hampir semua keluarga Yahudi.

  

Ia telah dianggar bahawa pada abad ke-11 Yahudi Ashkenazi terdiri hanya 3% daripada populasi orang Yahudi sedunia dan pada zaman sekarang terdiri sebanyak 75% daripada poulasi orang Yahudi sedunia.

Di antara etnik-etnik orang Yahudi selain Ashkenazi adalah Orang Yahudi Sefardim yang berasal dari Sefarad, dan juga Orang Yahudi Mizrah. 

  

Kajian Genetik tentang Ashkenazi telah dijalankan untuk menentukan berapa banyak keturunan mereka berasal dari Eropah, dan berapa banyak yang berasal dari Levant atau Syam. Kajian-kajian ini telah mengkajikan pada kedua-dua keturunan sebelah bapa dan ibu mereka dan mendapati bahawa kebanyakan sumber genetik mereka kembali pada Eropah dan keturunan orang Eropah.

**Lihat Juga**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Ashkenzai

* Sefardim
* Yahudi Mizrah
* Yahudi Amerika
* Agama Yahudi
Pembahagian kuasa di Eropah Tengah selepas Perjanjian Campo Formio.
**Perjanjian Campo Formio** merupakan sebuah perjanjian keamanan yang ditandatangani pada 18 Oktober 1797 oleh Napoleon Bonaparte (bagi Perancis) dan Philipp von Cobenzl (bagi Empayar Austria). Perjanjian ini merupakan akibat kemenangan Napoleon atas negeri-negeri Itali, serta mengakibatkan pembubaran Pakatan Pertama dan penamatan fasa pertama Perang Revolusi Perancis.

Ia ditandatangani di Campoformido, Itali.

Nota
----

1. ↑  Jones, m/s 512.
2. ↑  Lefebvre, m/s 199–201.

Rujukan
-------

* Lefebvre, Georges (1964). *The French Revolution, Volume II From 1793–1799*. New York: Columbia University Press. ISBN 023102519X. Dicapai pada 2011-01-07.
* Jones, Colin (2002). *The Great Nation: France from Louis XV to Napoleon 1715-99*. New York: Columbia University Press. ISBN 0231128827. Dicapai pada 2011-01-07.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |